1158



1158 (MCLVIII) a fost un an obișnuit al calendarului iulian.

Evenimente 
 1 ianuarie: Abatele Raymundo de Fitero (Navarra) solicită apărarea fortăreței Calatrava în fața posibilelor atacuri ale maurilor; este momentul care marchează întemeierea ordinului de Calatrava.
 11 ianuarie: Vladislav al II-lea se încoronează ca rege al Boemiei la Ratisbonna.
14 iunie: Este întemeiat orașul Munchen de către ducele Henric Leul de Bavaria.
 iulie: Aflat în campanie în Italia, împăratul Frederic Barbarossa asediază orașul Brescia și îl silește să i se supună.
 3 august: Împăratul Frederic Barbarossa întemeiază orașul Lodi, ca o contrapondere față de puterea Milanului.
 8 august: Împăratul Frederic Barbarossa începe asediul asupra Milanului.
 31 august: Tratatul de la Gisors. Se încheie în regiunea Vexin, între Franța și Anglia. Regele Franței, Ludovic al VII-lea, o trimite pe fiica sa nou născută Margareta în Anglia, pentru a fi promisă lui Henric, fiul de trei ani al regelui Henric al II-lea al Angliei, oferind ca dotă Gisors, Neaufles, regiunea Vexin din Normandia, care este pusă sub protecția cavalerilor templieri, ca garanție, până la majoratul lui Henric.
 1 septembrie: Împăratul Frederic Barbarossa supune Milanul, zdrobind forțele comunale.

Nedatate 
 ianuarie-februarie: Campanie a regelui Balduin al III-lea al Ierusalimului și a cruciatului Thierry de Flandra împotriva emirului Nur ad-Din; cruciații reiau Harim.
 martie: Împăratul bizantin Manuel I Comnen ia măsuri împotriva marii proprietăți ecleziastice.
decembrie: Împăratul bizantin Manuel I Comnen sosește în Cilicia și obține supunerea principelui armean Thoros; ajuns în Antiohia, îl obligă pe principele Renaud de Châtillon să plătească pentru raidul acestuia asupra Ciprului din 1156 și să recunoască supremația bizantină; la rândul său, regele Balduin al III-lea al Ierusalimului negociază cu basileul căsătoria sa cu nepoata acestuia, Theodora Comnena și participarea la o campanie comună asupra Alepului; aceasta din urmă eșuează, iar Manuel încheie un acord cu Nur ad-Din.
Dieta de la Roncaglia, convocată de împăratul Frederic Barbarossa, care solicită pentru sine și pentru Imperiu mai multe drepturi ale comunelor din Italia de nord (dreptul de a impune tribut, de a bate monedă, de a promulga legi, de a numi magistrați, de a conduce armata etc); nefiind de acord, papa Adrian al IV-lea îl excomunică pe împărat.
Ducele Henric Leul reconstruiește orașul Lübeck, primit de la Adolf de Holstein; Henric reorganizează Pomerania și luptă împotriva slavilor obodriți.
Este introdusă lira sterlină în Anglia.
Markgraful Ottokar al III-lea de Stiria moștenește comitatul de Pitten.
 Negustori din Bremen întemeiază orașul Riga, la vărsarea Dvinei.
 Pace încheiată la Constantinopol pentru 30 de ani între împăratul bizantin Manuel I Comnen și normanzii din Italia.
 Portughezii cuceresc Palmela, Alcacer do Sal și Sesimbra, ultimele bastioane ale almoravizilor.
 Se desfășoară conflictul dintre cneazul Andrei Bogoliubski și scaunul metropolitan în contextul înscăunării unui mitropolit la Vladimir: Bizanțul intervine, reafirmând unicitatea Kievului ca metropolă a întregii Rusii și autorizează doar titlul episcopal pentru Vladimir.
 Se stabilește o linie regulată de transport cu galere între Veneția și Alexandria.

Arte, Știință, Literatură și Filozofie 
 Începe construirea catedralei din Vladimir.
 Se întemeiază dioceza de Derry, în Irlanda.
Universitatea din Bologna obține primele sale privilegii, din partea împăratului Frederic Barbarossa.

Înscăunări 
 11 ianuarie: Vladislav al II-lea, rege al Boemiei.
 30 august: Alfonso al VIII-lea "cel Nobil", rege al Castiliei (1158-1214).

Nașteri 
 23 septembrie: Geoffroi al II-lea, duce de Britania (d. 1186).
Margareta de Franța, fiica regelui Ludovic al VII-lea (d. 1197).
 Ramon Berengar al III-lea, conte de Provence (d. 1181).

Decese 
 27 iulie: Geoffroi al VI-lea, conte de Anjou (n. 1134).
 30 august: Sancho al III-lea, rege al Castiliei (n. 1134).
 22 septembrie: Otto de Freising, episcop și cronicar german (n.c. 1114).

Vezi și 
 Listă de conducători de stat din 1158

1158